Trelis/gawiki huggingface dataset:
Whiskey in the Jar. Is amhráin thraidisiúnta é Whiskey in the Jar suite i sléibhte dheiscirt na tíre, le tagairt go háirithe do Corcaigh agus Ciarraí. Insíonn an amhráin scéal faoi ropaire agus an bhean a rinne feall air. Tá an t-amhrán ar cheann de na hamhráin is mó a bhfuil tóir air, cantar é go minic agus thaifead neart ceoltóirí é óna 1950í ar aghaidh.
Bhain an t-amhrán clú agus cáil amach go hidirnáisiúnta nuair a chan an grúpa ceoil The Dubliners é agus é thaifeadta acu ar 3 céirnín éagsúil sna 1960í. Sa bhliain 1973 chuir an grúpa ceoil Thin Lizzy leagan rac-cheoil amach agus chabhraigh an t-amhrán leo clú agus cáil a bhaint amach. Bhí an t-amhrán thuas ar barr na cairteanna éireannacha ar feadh 17 seachtainí. Sa bhliain 1990, chas na Dubliners leagan nua a bhí níos tapúla le grúpa ceoil eile, The Pogues. Chuir grúpa ceoil miotal-trom Meiriceánach "Metallica" leagan an-chósúil le leagan Thin Lizzy amach sa bhliain 1998 agus bhuaigh siad gradam "Grammy" dó. 
Is léir go bhfuil tóir ar an amhráín i gcultúir eile; tá an t-amhrán aistrithe go Íoslainnis ("Lífið Er Lotterí"), Ioruais ("Svikefulle Mari"), Fionlainnise ("Humppamaratooni"), Danmhairgis ("Gi Mig Whiskey in the Jar"), Eastóinis ("Hans'a Õuhkaga"), agus d'úsáideadh an séis san in Iosrael ("Siman Sheata Tsair").
An Seachtód. Is é an Seachtód an chéad aistriúchán Gréigise a rinneadh ar an Sean-Tiomna agus ar na leabhair dheotracanónta. Aistríodh an chéad chúig leabhar, an Peintiteoch nó an Tórá mar a thugtar orthu, sa tríú haois roimh Chríost; na leabhair eile áfach cuireadh Gréigis orthu sa chéad aois eile. 
De réir an fhinscéil bhí seachtó fear léinn (nó, mar a deir leagan eile, beirt fhear léinn is seachtó) ó na treibheacha Giúdacha éagsúla ann agus gach duine acu in ann an t-aistriúchán Gréigise céanna a chruthú beag beann ar a chéile - tá an finscéal seo curtha i míotar i Litir Aristeas, ceann de na saothair Héilleanaíocha Ghréigise a aicmítear mar bhréageipeagrafa. Is é fírinne na staire, áfach, go raibh an Eabhrais ligthe i ndearmad ag cuid mhór de Ghiúdaigh na linne, agus aistriúcháin Ghréigise ag dul timpeall ina measc. Deir finscéal Aristeas gurbh é Tolamaes II Philadelphus, Faró Macadónach na hÉigipte, a choimisiúnaigh an Seachtód, ach is deacair a rá, an raibh baint ar bith le rítheaglach na dTolamaesach i gcruthú an tSeachtóid ar aon nós.
Bíonn stíl an tSeachtóid éagsúil go maith. An teanga a úsáidtear ann, is í an Ghréigis Choitianta nó "Koine" - canúint mheasctha na Gréigise a tháinig in úsáid sna sálaí ag saighdiúirí Alastair Mhóir - atá inti, ach is féidir tionchar ón Eabhrais agus ón Aramais a aithint in áiteanna. Ón taobh eile de tá an teanga i leabhar Dhainéil agus sna Seanfhocail an-ghlan mar Ghréigis. Thairis sin ní bhíonn gach cuid den aistriúchán ag cloí leis an mbuntéacs chomh cruinn le chéile. Bíonn athinsint agus ciallú ann, chomh maith le sliochtanna atá aistrithe go mionchruinn.
Calum Clachair. Is clár leanaí ar BBC Alba é Calum Clachair (Béarla: "Bob the Builder"). Is sraith theilifíse do leanaí beoite stad-ghluaiseacht na Breataine é Calum Clachaira chruthaigh Keith Chapman do HIT Entertainment agus Hot Animation. Sa tsraith bhunaidh, a craoladh ó 1999 go 2011, tá Bob le feiceáil i gclár beochana stopghluaiseachta mar chonraitheoir tógála, ag speisialú i saoirseachta, in éineacht lena chomhghleacaí Wendy, comharsana éagsúla agus cairde, agus a bhuíon feithiclí oibre antrapamorphised agus trealamh. Craoltar an seó i go leor tíortha ach tháinig sé ón Ríocht Aontaithe áit ar labhair an t-aisteoir Sasanach Neil Morrissey Bob sa leagan Béarla. Bhain an seó úsáid as beochan CGI níos déanaí ag tosú leis an seach-shraith Ready, Steady, Build!. Dhíol dílseánaigh na Breataine Bob the Builder agus Thomas the Tank Engine an fiontar in 2011 le déantóir bréagán SAM Mattel ar $680 milliún.
Struchtúr.
Struchtúr
I ngach caibidil, cabhraíonn Calum (nó Bob sa leagan Béarla)) agus a ghrúpa le hathchóiriú, tógáil agus deisiú agus le tionscadail eile nuair is gá. Cuireann an seó béim ar réiteach coimhlinte, ar chomhoibriú, ar shóisialú agus ar úsáid scileanna foghlama éagsúla. Is é mana Chaluim "An féidir linn é a shocrú?", Agus freagraíonn na carachtair eile le "Is féidir linn!".
I mí Dheireadh Fómhair 2014, rinne Mattel athchóiriú ar 'Bob the Bildar' don tsraith nua Milkshake! ar Channel 5 in 2015 i measc na n-athruithe, rinneadh athchóiriú iomlán ar an bhfoireann, agus tháinig an t-aisteoir Harry Potter Lee Ingleby in ionad Neil Morrissey mar ghuth Bhob.
Carbad. Carráiste oscailte dhá roth agus capa(i)ll á tharraingt, is ea carbad. D'úsáidtí carbaid fadó chun cogaidh nó ráis
HEC Paris. Is ollscoil í HEC Paris atá suite i bPáras na Fraince. Bunaíodh í sa bhliain 1881. D'fhreastail François Hollande, iaruachtarán na Fraince ar HEC.
Harry Schwarz. Státaire agus baincéir san Afraic Theas ab ea Harry Schwartz (13 Bealtaine 1924 – 5 Feabhra 2010), agus duine ar bhí ar thús cadhnaíochta na ndlíodóirí san Afraic Theas ina ré.
Saol.
Theith Schwarz an Ghearmáin in éineacht lena theaghlach díreach i ndiaidh theacht i gcumhacht na Naitsithe agus thairg an Afraic Theas tearmann dóibh sa bhliain 1934 (in aois 10 bliain do Schwarz). 
Tar éis dó a bheith in Aerfhórsa na hAfraice Theas i rith an Dara Cogadh Domhanda, d'fhreastail sé ar Ollscoil an Witwatersrand. Bronnadh BA (le gradam sa stair agus sa stair eacnamaíochta) agus LLB air.
In Ollscoil Witwatersrand, bhuail sé ar Nelson Mandela agus Joe Slovo agus d'éirigh sé mór leo. Rinneadh abhcóide ag Barra na hAfraice Theas de sa bhliain 1953 agus bhí sé i measc na ndlíodóirí cosanta i Triail Rivonia (1963-64). D'fhág Schwarz an Barra ag an bpointe sin chun chun iompú ina aturnae, ionas go mbeadh sé ina ann níos mó a dhéanamh sa troid i gcoinne na cinedheighilte. 
Seachas an t-am a chaith Schwarz mar phríomhfheidhmeannach ar Merchant Bank (1969-74) agus mar Ambasadóir na hAfraice Theas chuig Stáit Aontaithe Mheiriceá (1991-95), lean sé ar aghaidh ag dlíodóireacht go dtí go bhfuair sé bás.
Chuaigh Schwarz isteach sa Pháirtí Aontaithe nuair a bhí ina mhic léinn i Wits agus d'fhan sé ann ar feadh roinnt mhaith blianta. Bhí Schwartz ina bhall de Chomhairle Cúige Transvaal (1958-74) agus den Tionól Reachtach (1974-91). 
Bhí Schwarz ina cheannaire d'eite fhorásach an Pháirtí Aontaithe; scar sé leis an bpáirtí sin sa bhliain 1975 agus bhí róil lárnacha aige sa Pháirtí Feidearálach Forásach agus, ina dhiaidh sin, sa Pháirtí Daonlathach le linn an chuid eile dá shaol sa pholaitíocht. 
Sna 1970idí agus 1980idí, chuidigh Schwarz go mór le fís a leagan amach faoin gcaoi a d'fhéadfadh an Afraic Theas a bheith daonlathach agus neamh-idirdhealaitheach san am a bhí le teacht, go háirithe maidir leis an bhfeidhm a bheadh ag Bille na gCeart. 
Léiríodh cé chomh tiomanta réimeas De Klerk do bunathrú polaitiúil nuair a ceapadh Schwartz mar Ambasadóir na hAfraice Theas i Washington sa bhliain 1991. 
Bhí Schwarz chun tosaigh sa i bpobal Giúdach na hAfraice Theas ar feadh a ghairmréime agus cháin sé an frith-Sheimíteachas go géar agus bhí sé go mór i bhfabhar dea-chaidreamh le Stát Iosrael riamh.
Fuair sé bás nuair a bhí sé cúig bliana is ochtó d'aois, ar 5 Feabhra 2010.
Dungaraí (éadach). Rabhlaer, nó forchóta, d'éadach garbh cadáis (deinim uaireanta) is ea dungaraí.
Foclach (Wordle). Is cluiche focal ar líne é Wordle, nó Foclach as Gaeilge. Séard atá ann ná tábla atá sórt cosúil le gréasán sudoku agus caithfidh daoine focal an lae a thomhas chun an cluiche a chríochnú.
Rialacha.
Tá na rialacha sách simplí: bíonn sé sheans ag an imreoir focal cúig fhocal a aimsiú. Má bhíonn an litir cheart san áit cheart agat, cuirtear tíl ghlas taobh thiar di.
Má bhíonn an litir cheart san áit mhícheart, is tíl oráiste a leagtar taobh thiar di. Ach mura a bhfuil an litir san fhocal ar chor ar bith, is dath liath a bhíonn taobh thiar di.
Stair.
Chruthaigh Josh Wardle ón mBreatain Bheag an cluiche sa bhliain 2021. Innealtóir bogearra a dhear an cluiche ó thús mar bhronntanas dá bhean. Scaoil siad amach an cluiche go poiblí ina dhiaidh sin.
Cúpla mí níos déanaí, cheannaigh an New York Times an cluiche ar níos mó ná milliún dollar. ‘Scéal grá’ a thug an "New York Times" ar scéal an chluiche. Níorbh fhada go raibh leaganacha den chluiche á ndearadh i mórtheangacha eile na cruinne – an Fhraincis, an Spáinnis, agus an Ghearmáinis ina measc..
Tá a lán daoine ag imirt Wordle ar fud an domhain ó 2021 ar aghaidh agus iad ag roinnt na dtorthaí ar na meáin shóisialta, Twitter go háirithe.
Gaeilge.
Sa bhliain 2022, chruthaigh Linda Keating leagan Gaeilge den chluiche, 'Foclach'. Tógadh bunchloch liosta na bhfocal ón liosta desna focla is coitianta i nGaeilge, le Michal Měchura. Tá an cluiche ar fáil ar líne.
Sanasaíocht.
Ní hé gur focal ná téarma nuachumtha é ‘foclach’ a chuireann síos ar rud nua-aimseartha ná nua-aimsithe. Go deimhin, is féidir é a aimsiú i bhfoclóir Phádraig Uí Dhuinnín a foilsíodh beagnach 120 bliain ó shin. 
Cuirtear síos ar an bhfocal ar "An Foclóir Beag" mar seo: "aid1, a úsáideann an iomarca focal". Ar na comhchiallaigh a luaitear at theasáras An Phota Focal tá: "briathrach, fadchainteach, fadálach, teangach," agus fiú "leadránach".
Naisc sheachtracha.
Is féidir Foclach a imirt anseo.
Tóras. Sa gheoiméadracht, is dromchla imrothlaithe é tóras , taoschnó a thugtar air sa ghnáthchaint, a ghintear trí chiorcal a imrothlú i spás tríthoiseach thart ar ais atá ar comhphlána leis an gciorcal.
Mura ndéanann an ais imrothlaithe teagmháil leis an gciorcal, bíonn se i bhfoirm fáinne ag an dromchla agus tugtar tóras imrothlaithe air. Má tá an ais imrothlaithe tadhlaíoch leis an gciorcal, is tóras adhairce é. Má théann an ais imrothlaithe dhá uair tríd an gciorcal, is tóras fearsaide é an dromchla. Má théann an ais imrothlaithe trí lár an chiorcail, is tóras díchineálach é an dromchla, sféar déchlúdaithe. Mura ciorcal é an cuar imrothlach, is cruth gaolmhar é an dromchla, toróid.
Rothlú. Is é is rothlú ann ná gluaiseacht chiorclach ruda timpeall ar "ais rothlaithe" . D’fhéadfadh líon gan teorainn na n-aiseanna rothlaithe a bheith ag réad tríthoiseach, mar shampla sféar.
Comhphlánaraíocht. Sa chéimseata, tá sraith de phointí sa spás ar comhphlána má tá plána geoiméadrach ann a chuimsíonn iad go léir. Mar shampla, bíonn trí phointe i gcónaí comhphlánach, agus má tá na pointí ar leith agus neamh-chomhlíneach, tá an plána a shocraíonn siad uathúil. Mar sin féin, ní bheidh sraith de cheithre phointe ar leith nó níos mó, go ginearálta, suite in aon phlána amháin.
Vása. Soitheach nó próca is ea vása, mar ornáid uaireanta (chun bláthanna bainte a choinneáil, mar shampla).
FK Žalgiris. Is club peile é Žalgirio futbolo klubas as Vilnius. Bunaíodh an club sa bhliain 1947, agus imríonn sé sa A lyga.
FK Riteriai. Is club peile é Riterių futbolo klubas as Vilnius. Bunaíodh an club sa bhliain 2005, agus imríonn sé sa A lyga.
Páirtí Cumannach Chúba. Is páirtí polaitíochta Marxach-Leiníneach Chúba é Páirtí Cumannach Chúba (PCC), (Spáinnis: "Partido Comunista de Cuba", "PCC"), a bhunaigh Julio Antonio Mella sa bhliain 1925, agus atá i gcumhacht ó tháinig Réabhlóid Chúba ar an bhfód.
Tacaíonn a lucht leanúna le Réabhlóid Chúba agus traidisiúin réabhlóideacha na gCúbach, i gcoinne coilíneachais na Spáinne agus nua-choilíneachas impiriúil na Stát Aontaithe, agus fógraíonn siad iad féin ina n-oidhrí ar Pháirtí Réabhlóideach Chúba (Spáinnis:"Partido Revolucionario Cubano"), a bhunaigh José. Martí i 1892 chun troid ar son neamhspleáchas Cúba ón Spáinn.
Príomh-Rúnaí an Choiste Lárnach de Pháirtí Cumannach Chúba. Is é Príomh-Rúnaí an Choiste Lárnach de Pháirtí Cumannach Chúba, nó go simplí an Príomh-Rúnaí ar Pháirtí Cumannach Chúba, ardcheannaire Pháirtí Cumannach Chúba (CSP) agus an duine polaitiúil is airde i gCúba. Bíonn Príomh-Rúnaí an Pháirtí ina chathaoirleach ar Bhiúró Polaitiúil an Pháirtí chomh maith le Seisiúin Iomlánacha an Lárchoiste.
Cruthaíodh an post ar nós Príomh-Rúnaí Pháirtí Cumannach an Aontais Shóivéadaigh, a bhí i seilbh Leonid Brezhnev ag an am. Faoi láthair, is é Miguel Díaz-Canel an Príomh-Rúnaí
Capel Gwynfe. Sráidbhaile beag i bpobal Llangadog, Sir Gaerfyrddin, sa Bhreatain Bheag is ea Capel Gwynfe nó Gwynfe . Tá sé suite i ngleann in oirdheisceart an chontae, idir Trichrug agus fánaí thiar an tSléibhe Dhuibh, siar ón bhóthar an A4069, timpeall leath bealaigh idir Brynaman ó dheas agus Llangadog ó thuaidh. Tá an ceantar ina chuid den pháirc náisiúnta "Parc Cenedlaethol Bannau Brycheiniog".
Lá Domhanda na nEaslán. Ceiliúrtar Lá Domhanda na n-Easlán ar Lá Muire Lourdes, nó an 11 Feabhra, ó 1993 i leith. Iarrann an Eaglais Chaitliceach ar a lucht leanúna cuimhneamh ar dhaoine breoite, daoine ag fulaingt agus daoine a thugann aire dóibh. Táthar ag súil, mar sin, go gcuirfeadh an ócáid seo leis an tuiscint atá ag an bpobal ar na heasláin. 
Sa bhliain 2017, roghnaigh an Pápa Proinsias líne ón Magnificat (Paidir na Maighdine Beannaithe Muire) mar théama: "Rinne an té atá cumhachtach nithe móra dom" (Lucás 1:40). 
Roghnaigh an Pápa Proinsias Creideamh agus Catharnacht mar théama i mbliana 2020:  ‘Is mithid dúinne ár n-anam a thabhairt ar son na mbráthaire’ (1 Eoin 3: 16). 
D'fhógair an Pápa Beinidict XVI go raibh sé ag éirí as ar Lá Domhanda na n-Easlán, 2013, agus é tinn.
Solad rothlaithe. Sa gheoiméadracht, is solad rothlaithe é fíor sholadach a fhaightear trí chuarphlána a rothlú timpeall líne dhíreach éigin ("ais imrothlaithe") atá suite ar an bplána céanna. Is é an dromchla "imrothlaithe" an dromchla a chruthaigh an t-imrothlú seo agus a cheanglaíonn an solad..
Ag glacadh leis nach dtrasnaíonn an cuar an ais, tá toirt an tsólaid cothrom le fad an chiorcail a thuairiscítear le meánlár an fhigiúir arna iolrú faoi achar an fhigiúir (dara teoirim meánlár de chuid Pappus).
Is eilimint tríthoiseach toirte de sholad rothlaithe é diosca ionadaíoch. Cruthaítear an eilimint trí mhírlíne (ar fad w) a rothlú thart ar ais éigin (suite r aonad ar shiúl), ionas go mbeidh toirt sorcóireach d'aonaid πr2w timpeallaithe.
Geoiméadracht sholadach. Sa mhatamaitic, is éard is geoiméadracht sholadach nó steiréiméadracht ann ná an t-ainm traidisiúnta ar an gheoiméadracht i spás Eoiclídeach tríthoiseach. (.i. geoiméadracht 3T).
Fána. Sa mhatamaitic, is uimhir í fána nó grádán de líne a chuireann síos ar "threo" agus ar "ghéire" na líne. Is minic a chuirtear fána in iúl leis an litir "m" ; níl aon fhreagra soiléir ar an gceist cén fáth a n-úsáidtear an litir "m" le haghaidh fána, ach tá a húsáid is luaithe sa Bhéarla le feiceáil in O'Brien (1844) a scríobh an chothromóid na dronlíne líne mar agus tá sé le fáil freisin in Todhunter (1888) a scríobh é mar " "y" = "mx" + "c" ".
Céadnithe an Chruinne-Thómhais. Tráchtas matamaiticiúil ina bhfuil 13 leabhar, curtha i leith an mhatamaiticeora Eoiclídéas, ó Chathair Alastair san Éigipt Tolamaesach c. 300 R.Ch. is ea an leabhar darbh ainm Céadnithe an Chruinne-Thómhais. D'fhoilsigh an tAthair Peadar Ua Laoghaire aistriúchán Gaeilge ar an leabhar ag tús na fichiú haoise.
Asma Jahangir. Dlíodóir mór le rá agus gníomhaí ar son chearta an duine sa Phacastáin ba ea Asma Jahangir (27 Eanáir 1952 – 11 Feabhra 2018).
Saol.
Céimí de chuid Choláiste Chinn Àird do Mhná i Lahore agus Choláiste Dlí Ollscoil na Puinseáibe ba ea í. Ligeadh Jahangir isteach chun cleachtadh, os comhair Ard-Chúirt Lahore sa bhliain 1980 agus os comhair Chúirt Uachtarach na Pacastáine sa bhliain 1982.
Bhí Jahangir ar thús cadhnaíochta an bharra sa Phacastáin agus bhí sí ina hUachtarán ar Chumann Barra Chúirt Uachtarach na Pacastáine ó 2010 go 2012, an chéad bhean a bhí sa phost. Bhí sí cáinteach faoi na breithiúna Pacastánacha as a n-údarás breithiúnach a shárú agus gníomhú mar ionadaithe polaitithe an airm.
Chomh maith leis an obair a rinne sí mar dhlíodóir, ghlac Jahangir páirt i roinnt eagraíochtaí neamhrialtasacha a bhaineann le cearta na duine agus leis an troid ar son an daonlathais, amhail an "Ghluaiseacht um An Daonlathas a Athbhunú", "Gluaiseacht na nDlíodóirí", "Fóram Gníomhaíochta na mBan" agus "Coimisiún na Pacastáine um Chearta an Duine" (ar a raibh sí ina comhbhunaitheoir sa bhliain 1987 agus ina ceannaire ar feadh beagnach ceathrú céid.)
Ar an leibhéal idirnáisiúnta, bhí Jahangir ina Rapóirtéir Speisialta de chuid na Náisiún Aontaithe maidir le Bású Seachbhreithiúnach (1998-2004), maidir le saoirse reiligiúin nó creidimh (2004-2010) agus maidir le Cearta na Duine san Iaráin (2016 go dtí go bhfuair sí bás).
Bás agus tionchar.
Stróc a thug a bás, ar 11 Feabhra 2018. Ní ba dhéanaí sa bhliain chéanna a bronnadh an "Nishan-e-Imtiaz", duais shibhialta is airde de chuid na Pacastáine, uirthi tar éis báis.
Cearrbhachas. Is éard is cearrbhachas (ar a dtugtar gealltóireacht freisin) ann ná geall a chur ar rud éigin luachmhar ("na geallta") ar theagmhas a bhfuil toradh éiginnte aige agus é ar intinn rud éigin eile lena mbaineann luach a bhuachan. Mar sin ní mór trí ghné a bheith i gceist le cearrbhachas:comaoin (méid geallta), riosca (seans), agus duais. Is minic a bhíonn toradh an ghill ar an toirt, mar shampla dísle aonar a chaitheamh, casadh roth rúiléide, nó ceann scríbe sroichte ag capall, ach tá frámaí ama níos faide coitianta freisin, rud a ligeann geallta ar thoradh comórtas spóirt sa todhchaí. nó fiú séasúr iomlán spóirt.
Tagraíonn an téarma "cearrbhachas" sa chomhthéacs seo de ghnáth do chásanna ina bhfuil an ghníomhaíocht ceadaithe go sonrach faoin dlí. Níl an dá fhocal comheisiatach; ."i.", cuireann cuideachta "cearrbhachais" gníomhaíochtaí (dlíthiúla) "cearrbhachas" ar fáil don phobal agus féadfaidh ceann amháin de go leor boird rialaithe cearrbhachais í a rialú, mar shampla, Bord Rialaithe Cearrbhachais Nevada (Béarla: "Nevada Gaming Control Board"). Mar sin féin, ní fheictear an t-idirdhealú seo go huilíoch i saol an Bhéarla. Mar shampla, sa Ríocht Aontaithe, tugtar an Coimisiún Cearrbhachais (Béarla:"Gambling Commission") ar rialtóir gníomhaíochtaí cearrbhachais.Úsáidtear an téarma cluichíocht níos minice ó tháinig méadú ar chluichí ríomhaireachta agus físeáin chun cur síos a dhéanamh ar ghníomhaíochtaí nach gá geallchur a dhéanamh, go háirithe cluichíocht ar líne, agus níl an úsáid nua fós tar éis an seanúsáid a dhíláithriú mar phríomh-shainmhíniú i bhfoclóirí coitianta. Baineadh úsáid as "cluichíocht " freisin chun dul timpeall ar dhlíthe i gcoinne "cearrbhachais" D'úsáid na meáin agus daoine eile téarma amháin nó téarma eile chun comhráite a chumadh faoi na n-ábhar, rud a d'athraigh dearcthaí i measc a lucht éisteachta.
Is gníomhaíocht mhór tráchtála idirnáisiúnta é an cearrbhachas freisin, agus b’ionann an margadh cearrbhachais dlíthiúil agus tuairim is $335 billiún in 2009. I bhfoirmeacha eile, is féidir cearrbhachas a dhéanamh le hábhair a bhfuil luach acu, ach nach fíor-airgead iad. Mar shampla, d'fhéadfadh imreoirí cluichí mirlíní geall a chur, agus mar an gcéanna cluichí bainne (Pogs) nó Draíocht:The Gathering a imirt leis na píosaí cluiche inbhailithe (faoi seach, dioscaí beaga agus cártaí trádála) mar gheallta, as a dtagann meiteachluiche maidir leis an luach a bhaineann le bailiúchán píosaí an imreora.
Stair.
Téann cearrbhachas siar go dtí an Tréimhse Phailéiliteach ar a laghad, roimh an stair scríofa. San Mheaspatáim, téann an dísle sé thaobh is luaithe siar go dtí thart ar 3000 RCR. Mar sin féin, bhí siad bunaithe ar astragail, ag dul siar na mílte bliain roimhe sin. Sa tSín, bhí tithe cearrbhachais forleathan sa chéad mhílaois RCR, agus bhí gealltóireacht ar ainmhithe troda coitianta. Bhí cluichí Lató agus domanónna (réamhtheachtaithe Pai Gow) le feiceáil sa tSín chomh luath leis an 10ú haois.
Cáithnín. Sna heolaíochtaí fisiceacha, is réad beag logánta é cáithnín ar féidir roinnt airíonna fisiceacha nó thabhairt dó, amhail toirt, dlús, nó mais. Athraíonn siad go mór ó thaobh méide nó cainníochta, ó cháithníní fo-adamhacha cosúil leis an leictreon, go cáithníní micreascópacha mar adaimh agus móilíní, go cáithníní macrascópacha cosúil le púdair agus ábhair ghráinneacha eile. Is féidir cáithníní a úsáid freisin chun samhlacha eolaíocha de rudaí níos mó fós a chruthú ag brath ar a ndlús, mar shampla daoine ag gluaiseacht i slua nó coirp neamhaí ag gluaiseacht .
Tá brí shách ginearálta leis an téarma "cáithnín", agus déantar é a scagadh de réir mar is gá i réimsí éagsúla eolaíocha. Is féidir tagairt a dhéanamh d'aon rud atá comhdhéanta de cháithníní mar cáithníneach. Mar sin féin, is minice a úsáidtear an t-ainmfhocal "cáithníní" chun tagairt a dhéanamh do thruailleáin in atmaisféar an Domhain, ar fuaidreán iad de cháithníní neamhcheangailte, seachas comhiomlán cáithníní nasctha .
Mocaisín. Bróg leathair gan sáil a chaitheann Indiaigh Mheiriceá Thuaidh.
A-Haunting We Will Go. Is scannán Laurel and Hardy é A-Haunting We Will Go a d’eisigh 20th Century Fox sa bhliain 1942 agus a stiúir Alfred L. Werkeru. Lou Breslow agus Stanley Rauh a scríobh an scéal.
Iarchoilíneachas. Is staidéar criticiúil acadúil é an t-iarchoilíneachas ar oidhreacht chultúrtha, pholaitiúil agus eacnamaíoch an choilíneachais agus an impiriúlachais, ag díriú ar thionchar an rialú agus an dúshaothrú daonna ar phobal coilínithe agus a dtíortha.
Go sonrach, is anailís teoiric chriticiúil é ar stair, cultúr, litríocht, agus dioscúrsa na cumhachta impiriúla (Eorpaigh go hiondúil).
James Henry (aistritheoir). D'aistrigh Dr. James Henry, nó Séamas Ó hInnéirghe an leabhar Ulysses de chuid James Joyce, ón mBéarla gó Gaeilge. Bhí sé faoi dhraíocht ag saothair James Joyce. Chuir a col ceathair, Mary, cóip de Ulysses chuige ó Mheiriceá agus chuir an leabhair faoi gheasa é. Fuair sé cabhair óna dheartháir céile as Maigh Eo, Basil Wilson, fear a raibh Gaeilge na hAlban aige chomh maith leis an nGaeilge, agus daoine eile (Séamas Ó Mongáin agus Breasal Ó hInneirge) chun an leabhar a aistriú.
Saol.
Tháinig Ó hInnéirghe ar an saol sa bhliain 1918 i nDumha Thuama i nGaeltacht Mhaigh Eo. 
Rinne sé staidéar ar an leigheas i gColáiste Ollscoile Bhaile Átha Cliath agus bhí cleachtas aige i mBéal Feirste - baile dúchais a mhná céile – ar feadh tamaillín. 
Chláraigh sé leis an RAF agus d'éirigh sé ina oifigeach leighis san RAF. Cuireadh thar sáile é. Bhain sé gradam Captaen Grúpa amach. Tháinig galar air, a d'fhág gurbh éigean do éirí as.
Lupercalia. Féile Rómhánach an íonghlanta ab ea Lupercalia.
De réir an tseanchais, bhunaigh an Pápa Gelasius I Lá Fhéile Vailintín sa bhliain AD 496, chun Lupercalia a chur faoi chois.
Seic (modh íocaíochta). Is éard atá i gceist leis an tseic ná doiciméad atá dírithe chuig banc nó chuig aontas creidiúna, agus é ag ordú don fhoras sin suim áirithe airgid a tharraingt de chuntas an duine a bhfuil an tseic sínithe aige chuig an duine a bhfuil an tseic eisithe ina ainm. An duine a shíníonn an tseic, an "tarraingeoir" mar a deirtear, tá cuntas bainc idirbheartaíochta - cuntas seice - aige, agus an t-airgead á choinneáil ansin. Caithfidh an tarraingeoir mionsonraí éagsúla a líonadh isteach, cosúil leis an tsuim, an dáta agus ainm an íocaí (an duine a n-íoctar an t-airgead leis) agus an tseic a shíniú, le go mbeadh an "tarraingí" (an banc nó an t-aontas creidiúna) ábalta an t-airgead a íoc leis an duine (nó leis an ngnólacht) ceart.
Ní aireagán nua-aimseartha atá i gceist leis an tseic, nó bhí orduithe íocaíochta den chineál seo coitianta go maith chomh luath leis an naoú haois, agus b'fhéidir roimhe sin féin. Ní dheachaigh na seiceanna i bhfairsinge ach san fhíchiú haois, áfach, mar mhodh íocaíochta leis an airgead síos a sheachaint. Sa dara leath den fhíchiú haois d'uathoibrigh na bancanna próiseas láimhseála na seiceanna, rud a chuir go mór mór leis an ráchairt a bhí ar na seiceanna. Ó na 1990idí ar aghaidh, áfach, tá na seiceanna ag dul as úsáid, nó nuair a tháinig na córais leictreonacha íocaíochta éagsúla ar an bhfód, chuir siad ruaigeadh ar an tseic mar mhodh íocaíochta. Inniu tá a lán tíortha ann a d'éirigh as na seiceanna go huile is go hiomlán, chomh coitianta is a bhíonn na cártaí bainc agus an bhaincéireacht leictreonach.